རྨེ་ཤོད་རོང་རྨེ་ནང་ཞེས་གྲགས་པ་ན་སྟག་རོང་གཟིག་འཕེན་གྱི་མཁར་ཡོད་ཀྱང་།གནས་འཛིན་བྱེད་མཁན་མེད་པས་མཁར་ཞིག་རལ་དུ་སོང་བའི་ཤུལ་དུ་སྔར་ནས་དུད་ཁ་ཞིག་ཆགས་ནས་ཡོད་ཅིང་།རྫོང་སར་དགོན་གྱི་རྒྱབ་རི་བཀྲ་དིལ་སྒང་ན་ཡང་མཁར་ཞིག་ཡོད་པ་ཕྱིས་གླིང་དཔོན་དུ་སི་སངས་རྒྱས་རྒྱ་མཚོའི་བར་དུ་མ་ཉམས་པ་ཡོད་ལ།དེའི་མཁར་ཤུལ་ད་ལྟའང་ལུས་ནས་ཡོད།རྨེ་ཤོད་རྡོ་ཕུ་ན་འབྲུག་མོའི་སྦྲ་དིལ་ཟེར་བའི་དེའུ་ཞིག་གི་རྩ་ན་སྦྲ་ཕུབ་རྗེས་དང་།གེ་སར་ཚོགས་ཤ་གཏུབ་ས་ཟེར་བའི་རྡོ་ཕང་ཞིག་གི་སྟེང་ན་ཤ་བཙག་རྗེས་འདྲ་བ་ཡོད།དམར་ཐང་ར་ངུ་ལའི་རི་གདོང་ཞིག་ཏུ་གེ་སར་རྟ་ཕུར་ཟེར་བའི་ཤིང་སྡོང་ཞིག་དང་།རྫོང་སར་དགོན་དུ་གེ་སར་ལྕག་ཚན་བཞག་ས་ཟེར་བའི་རྡོ་ཕང་ཞིག་ལ་ལྕག་ཚན་བཞག་རྗེས་བཅས་ཡོད།